Seokguram (石窟庵; "Gua Seokgul") inggih punika satunggaling kuil Buda ingkang mapan wonten ing Gunung Toham mliginipun ing Gyeongju, provinsi Gyeongsang Lor, Koréa Kidul . Seokguram inggih punika "harta nasional Koréa Kidul" nomer 24 saking taun 1962 lan ugi minangka salah satunggaling Situs Warisan Donya UNESCO awit saking taun 1995. Kim Daeseong minangka satunggaling mahamantri wonten ing karajan Silla Bersatu dipunandharaken ngawontenaken "rekonstruksi" Gua Seokgul wonten ing taun 742 nalika masa pamaréntahanipun Raja Gyeongdeok. Pambangunan mau kapungkasan nalika taun 774 lajeng wiwitanipun dipunparingi nama Seokbulsa (석불사, "Kuil Buda Batu"). Gua Seokgul punika dados papan ngibadah (peribadatan) mirunggan kanggé kulawarga karajan Silla wonten ing masanipun. Miturut sejarahipun Silla punika yasa Seokguram kathi madep ing laut wétan kanthi ancas supados Buda punika saged dados "penghalau" seranganipun Jepang dhateng Koréa.